wannaphong/clean_thaiwikipedia huggingface dataset:
# อาการใคร่ไม่รู้อิ่ม
อาการใคร่ไม่รู้อิ่ม  คือ การมีแรงขับทางเพศหรือกิจกรรมทางเพศเพิ่มขึ้นบ่อยหรือเฉียบพลันสุดโต่ง แม้อาการใคร่ไม่รู้อิ่มเกิดได้จากภาวะทางการแพทย์หรือยารักษาโรคบางอย่าง แต่สำหรับผู้ป่วยส่วนมากไม่ทราบสาเหตุ ปัญหาสุขภาพจิตอย่างความผิดปกติทางบุคลิกภาพแบบก้ำกึ่งสามารถก่อให้เกิดอาการใคร่ไม่รู้อิ่มได้ และแอลกอฮอล์และยาบางชนิดยังสามารถมีผลต่อการยับยั้งทางสังคมและเพศในบางคน มีการใช้แบบจำลองทฤษฎีจำนวนหนึ่งเพื่ออธิบายหรือรักษาอาการใคร่ไม่รู้อิ่ม แบบจำลองที่ใช้มากที่สุด โดยเฉพาะอย่างยิ่งในสื่อซึ่งเป็นที่นิยม คือ การเข้าสู่การติดทางเพศ แต่นักเพศวิทยายังไม่บรรลุการเห็นพ้องต้องกัน คำอธิบายทางเลือกสำหรับภาวะดังกล่าวมีแบบจำลองพฤติกรรมตามแรงกดดัน (compulsive) และหุนหัน (impulsive) อาการนี้เกี่ยวข้องกับ โรคใคร่ไม่รู้อิ่ม (hypersexual disorder) 

บัญชีจำแนกโรคระหว่างประเทศ (ICD-10) ขององค์การอนามัยโลก รวม "ความต้องการทางเพศมากผิดปกติ" (รหัส F52.7) ซึ่งแบ่งเป็นอาการใคร่ไม่รู้อิ่มของชาย (satyriasis) และอาการใคร่ไม่รู้อิ่มของหญิง (nymphomania) และ "การสำเร็จความใคร่ด้วยตนเองมากเกินไป" (รหัส F98.8) กำลังมีการพิจารณาเพื่อรวมข้อเสนอให้รวมการวินิจฉัยที่เรียก ความผิดปกติอาการใคร่ไม่รู้อิ่ม โดยอธิบายอาการง่าย ๆ โดยไม่ส่อความทฤษฎีใดโดยเฉพาะ ในภาคผนวกของ DSM แต่ไม่อยู่ในรายการหลักของการวินิจฉัยอย่างเป็นทางการ

สมาคมจิตเวชอเมริกา (APA) ปฏิเสธข้อเสนอเพิ่มการติดทางเพศเข้ารายการความผิดปกติทางจิตเวช คู่มือการวินิจฉัยและสถิติสำหรับความผิดปกติทางจิต (DSM) ผู้ประพันธ์บางคนตั้งคำถามว่า การอภิปรายอาการใคร่ไม่รู้อิ่มสมเหตุสมผลหรือไม่ โดยแย้งว่าการตีตราแรงขับทางเพศ "สุดโต่ง" เป็นเพียงการประทับมลทินแก่บุคคลซึ่งไม่ปฏิบัติตามบรรทัดฐานของวัฒนธรรมหรือกลุ่มระดับเดียวกัน
# โรควัวบ้า
โรคสมองรูปฟองน้ำวัว  หรือรู้จักกันทั่วไปว่า โรควัวบ้า เป็นโรคเสื่อมของระบบประสาท (โรคสมอง) ถึงตายในปศุสัตว์ซึ่งทำให้เกิดการเสื่อมฟองน้ำ (spongy degeneration) ในสมองและไขสันหลัง โรควัวบ้ามีระยะฟักนาน ราว 30 เดือนถึง 8 ปี ปกติมีผลต่อปศุสัตว์โตเต็มวัยโดยมีอายุตั้งต้นสูงสุดที่สี่ถึงห้าปี ทุกสายพันธุ์ไวรับเท่ากัน ในสหราชอาณาจักร ประเทศซึ่งได้รับผลมากที่สุด มีปศุสัตว์ติดเชื้อกว่า 180,000 ตัว และถูกฆ่า 4.4 ล้านตัวระหว่างโครงการกำจัด

โรคนี้อาจส่งผ่านสู่มนุษย์ได้ง่ายที่สุดโดยการกินอาหารที่ปนเปื้อนด้วยสมอง ไขสันหลังหรือทางเดินอาหารของสัตว์ที่ติดเชื้อ ทว่า เชื้อก่อโรคซึ่งแม้กระจุกในเนื้อเยื่อประสาทสูงสุด แต่สามารถพบได้แทบทุกเนื้อเยื่อทั่วร่างกาย รวมทั้งเลือด ในมนุษย์ถือว่าโรคนี้เป็นชนิดย่อย (variant) หนึ่ง ของโรคครอยท์ซเฟลดท์–ยาคอบ (vCJD หรือ nvCJD) และในเดือนตุลาคม พ.ศ. 2552 ทำให้มีผู้เสียชีวิต 166 คนในสหราชอาณาจักร และที่อื่น 44 คน มีสัตว์ที่ติดเชื้อ BSE ระหว่าง 460,000 ถึง 482,000 ตัวเข้าสู่ห่วงโซ่อาหารของมนุษย์ก่อนมีการริเริ่มควบคุมเครื่องในสัตว์ความเสี่ยงสูงในปี พ.ศ. 2532 สาเหตุของโรคเกิดจาก พรีออน ซึ่งเป็น คือ โปรตีนขนาดเล็ก ไม่ละลายน้ำ ทนความร้อน พรีออนเป็นปรสิตต่อคนและสัตว์

 ประวัติ 
มีสมมติฐานที่แตกต่างกันสำหรับต้นกำเนิดของโรค BSE ในวัว สมมติฐานหนึ่งชี้ให้เห็นว่าอาจเป็นการข้ามสายพันธุ์จากโรคสเครปี (scrapie) ในแกะ และอีกสมมติฐานหนึ่งชี้ให้เห็นว่ามันมีวิวัฒนาการมาจากรูปแบบของ "โรควัวบ้า" ที่หาได้ยาก ซึ่งมักพบเห็นในวัวเป็นเวลากว่าหลายศตวรรษ ในศตวรรษที่ 5 ก่อนคริสต์ศักราช ฮิปพอคราทีสอธิบายถึงความเจ็บป่วยที่คล้ายคลึงกันในวัวและแกะซึ่งเขาเชื่อว่าเกิดขึ้นกับมนุษย์เช่นกัน เวเจติอุส (Publius Flavius Vegetius Renatus) บันทึกกรณีของโรคที่มีลักษณะคล้ายคลึงกันในคริสต์ศตวรรษที่สี่ และห้า

ในประวัติช่วงล่าสุดของสหราชอาณาจักร การสอบสวนโรค BSE อย่างเป็นทางการ (เผยแพร่เมื่อ พ.ศ. 2543) ชี้ให้เห็นว่าการระบาดที่นั่น "อาจเกิดขึ้นจากแหล่งกำเนิดจุดเดียวทางตะวันตกเฉียงใต้ของประเทศอังกฤษในคริสต์ทศวรรษ 1970"
# ความผิดปกติทางบุคลิกภาพแบบก้ำกึ่ง
ความผิดปกติทางบุคลิกภาพแบบก้ำกึ่ง  หรือเรียก ความผิดปกติทางบุคลิกภาพแบบอารมณ์ไม่คงที่, ความผิดปกติทางอารมณ์แรงจัด, หรือประเภทก้ำกึ่งใน ICD-10 เป็นความผิดปกติทางบุคลิกภาพกลุ่มบี (cluster-B) ลักษณะสำคัญของความผิดปกตินี้ คือ รูปแบบหุนหัน (impulsivity) และอารมณ์แสดงออก ความสัมพันธ์ระหว่างบุคคลและภาพลักษณ์ตน (self image) ไม่มั่นคงอย่างชัดเจน รูปแบบนี้ปรากฏเมื่อวัยผู้ใหญ่ตอนต้นและเกิดขึ้นผ่านสถานการณ์และบริบทต่าง ๆ

อาการอื่นปกติมีความกลัวการทอดทิ้งอย่างรุนแรงและความโกรธและหงุดหงิดรุนแรง โดยผู้อื่นเข้าใจเหตุผลแห่งความรู้สึกดังกล่าวยาก ผู้ที่เป็น BPD มักสร้างอุดมคติและลดคุณค่า (idealization and devaluation) ผู้อื่น สลับกันระหว่างความเคารพอย่างสูงและความผิดหวังใหญ่หลวง พบพฤติกรรมทำร้ายตัวเองและฆ่าตัวตายทั่วไป

คู่มือการวินิจฉัยและสถิติสำหรับความผิดปกติทางจิตรับรองความผิดปกตินี้ เพราะความผิดปกติทางบุคลิกภาพคือรูปแบบประสบการณ์ภายในไม่พึงประสงค์และพฤติกรรมพยาธิวิทยาซึ่งแพร่หลาย คงอยู่และไม่ยืดหยุ่น จึงมีความไม่เต็มใจทั่วไปที่จะวินิจฉัยความผิดปกติทางบุคลิกภาพก่อนวัยรุ่นหรือวัยผู้ใหญ่ตอนต้น ทว่า บางคนย้ำว่า อาการอาจเลวลงหากไม่รักษาแต่เนิ่น

กำลังมีการถกเถียงเกี่ยวกับศัพทวิทยาของความผิดปกตินี้ โดยเฉพาะอย่างยิ่ง ความเหมาะสมของคำว่า "ก้ำกึ่ง" คู่มือ ICD-10 เรียกความผิดปกตินี้ว่า ความผิดปกติทางบุคลิกภาพแบบอารมณ์ไม่คงที่และเกณฑ์การวินิจฉัยคล้ายกัน ใน DSM-5 ชื่อของความผิดปกตินี้ยังคงเหมือนกับฉบับก่อน ๆ
# อังคณา ตรีรัตนาทิพย์
อังคณา หิรัญพฤกษ์ (เกิด 22 สิงหาคม พ.ศ. 2528) ชื่อเล่น ก้อย, อ้อ เป็นนางสาวไทยคนที่ 43 ประจำปี พ.ศ. 2550

ประวัติ
อังคณา ตรีรัตนาทิพย์ หรือ อ้อ/ก้อย เกิดเมื่อวันที่ 22 สิงหาคม พ.ศ. 2528 เป็นชาวกรุงเทพมหานคร สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย เข้าประกวดนางสาวไทยในขณะที่ศึกษาอยู่ระดับชั้นปีที่ 4 จนได้รับรางวัลชนะเลิศอันดับ 1 

ด้านชีวิตส่วนตัว  อังคณา ตรีรัตนาทิพย์ สมรสกับ นายแพทย์อัฏฐวัฒน์ หิรัญพฤกษ์ เป็นอาของของภูริ หิรัญพฤกษ์ และ กฤษ หิรัญพฤกษ์ เมื่อวันอาทิตย์ที่ 8 สิงหาคม 2553 ณ ห้องนภาลัย โรงแรมดุสิตธานี

การศึกษา
 มัธยมศึกษา โรงเรียนสตรีมหาพฤฒาราม ในพระบรมราชินูปถัมภ์
 ปริญญาตรี สถิติศาสตร์บัณฑิต คณะพาณิชยศาสตร์และการบัญชี จุฬาลงกรณ์มหาวิทยาลัย
 ปริญญาโท บริหารธุรกิจมหาบัณฑิต (หลักสูตรนานาชาติ) มหาวิทยาลัยนานาชาติสแตมฟอร์ด
 กำลังศึกษา (พ.ศ. 2559) ปรัชญาดุษฎีบัณฑิต สาขาผู้นำทางสังคม ธุรกิจ และการเมือง คณะนวัตกรรมสังคม มหาวิทยาลัยรังสิต

รางวัล
 ได้รับตำแหน่งรองอันดับ 2 มิส ข.ส.ม.ก. ปี 2549 
 มิสคังเซน เคนโก และขวัญใจช่างภาพ ปี 2549 
 นางสาวไทย ประจำปี พ.ศ. 2550, Miss Healthy, Miss Perfect และนางงามมิตรภาพ
# สุสานโฮจิมินห์
สุสานโฮจิมินห์ ([ลังจู๋ติกโห่จี๊มิญ]) เป็นอนุสรณ์สถานที่ใหญ่ที่สุดในฮานอย ประเทศเวียดนาม

 ประวัติ 
thumb|ผู้เยือนเข้าคิว
การก่อสร้างสุสานโฮจิมินห์ได้รับแรงบันดาลใจมาจากสุสานเลนินในกรุงมอสโก ชื่อในภาษาเวียดนามเรียกว่า "จู่ติกโอจิมินห์" ถือเป็นสุสานขนาดใหญ่ของอดีตผู้นำที่ยิ่งใหญ่ของชาวเวียดนาม ตั้งอยู่ที่กึ่งกลางจัตุรัสบาสติงห์ ซึ่งเป็นสถานที่ที่โฮจิมินห์อ่านคำประกาศอิสรภาพของเขาเมื่อวันที่ 2 กันยายน ค.ศ. 1945 ได้รับแรงบันดาลใจในการออกแบบจากสุสานของเลนินในกรุงมอสโคว์ แต่รวมสถาปัตยกรรมของเวียดนามเข้าไปด้วย ดูสวยงามไม่เหมือนสุสานเลย บริเวณรอบๆ ถูกแบ่งเป็นทางเดินซึ่งประดับไปด้วยดอกไม้และต้นไม้กว่า 250 ชนิดจากทั่วทั้งเวียดนาม ภายในสุสานโฮจิมินห์มีทหารกองเกียรติยศในชุดเครื่องแบบเต็มยศสีขาวยืนถือดาบปลายปืนยืนรักษาการณ์อยู่ตลอดเวลา

ส่วนร่างของโฮจิมินห์นั้นถูกเก็บรักษาอยู่ในโลงแก้วบริเวณใจกลางสุสาน เพื่อให้ผู้เข้าชมได้รู้จักกับผู้นำที่ยิ่งใหญ่ของเวียดนาม โดยในสุสานแห่งนี้ไม่อนุญาตให้ใส่กางเกงขาสั้นหรือกระโปรงสั้น, ห้ามพูดคุยเสียงดัง, และไม่อนุญาตให้สูบบุหรี่, ถ่ายรูปและวิดีโอใด ๆ ทั้งสิ้น
# วีว็องรีกัทร์
วีว็องรีกัทร์ (, อ็องรีที่ 4 จงเจริญ), มาร์ช็องรีกัทร์ (, มาร์ชอ็องรีที่ 4) หรือ วีฟว์เลอรัวอ็องรี (, พระเจ้าอ็องรีจงเจริญ) เป็นเพลงยอดนิยมในประเทศฝรั่งเศส ซึ่งมีเนื้อหาเป็นการเฉลิมฉลองพระเจ้าอ็องรีที่ 4  (พระสมัญญานาม "อ็องรีผู้ประเสริฐ") เพลงนี้ได้ประพันธ์ขึ้นในราวคริสต์ทศวรรษที่ 1590 และอ้างอิงถึงปฐมกษัตริย์แห่งราชวงศ์บูร์บง พระเจ้าอ็องรีที่ 4 แห่งฝรั่งเศส (พระเจ้าเอนริเกที่ 3 แห่งนาบาร์รา) ผู้ทรงยุติสงครามสงครามศาสนาและฟื้นฟูสันติภาพของฝรั่งเศส (อันเป็นที่มาแห่งพระสมัญญานามของพระองค์)

ในสมัยการฟื้นฟูราชวงศ์บูร์บงช่วงต้นคริสต์ศตวรรษที่ 19 ได้มีการนำเอาทำนองของเพลงนี้มาใส่เนื้อร้องใหม่ซึ่งมีชื่อว่า เลอเรอตูร์เดแพร็งส์ฟร็องแซอาปารี (, การนิวัติกรุงปารีสของบรรดาเจ้าฝรั่งเศส) เพื่อใช้เฉลิมฉลองในการกลับมามีอำนาจในฝรั่งเศสของราชวงศ์บูร์บงอีกครั้งหนึ่ง

 บทร้องต้นฉบับ 
 ภาษาฝรั่งเศส  คำแปล1
Vive Henri IV !
Vive ce roi vaillant !
Ce diable à quatre
A le triple talent
De boire et de battre
Et d'être un vert galant.1
ขอพระเจ้าอองรีทรงพระเจริญ!
ทรงพระเจริญ ราชาผู้แกล้วกล้าองค์นี้
ปีศาจร้ายจตุรคูณตนนี้
มีพรสวรรค์สามอย่าง
คือการดื่ม การต่อสู้
และสุภาพนุ่มนวลกับอิสตรี2
Au diable guerres,
Rancunes et partis !
Comme nos pères
Chantons en vrais amis,
Au choc des verres
Les roses et les lys.
Au choc des verres
Les roses et les lys.2
สงครามจงพินาศ!
ความเป็นอริและความแตกแยก!
เฉกเช่นบรรพชน
เราจงร้องเพลงกันฉันมิตรแท้
ชนแก้วด้วยกัน
ทั้งดอกกุหลาบและดอกลิลี
ชนแก้วด้วยกัน
ทั้งดอกกุหลาบและดอกลิลี3
Chantons l'antienne 
Qu'on chantera dans mille ans ;
Chantons l'antienne
Qu'on chantera dans mille ans ;
Que Dieu maintienne
En paix ses descendants
Jusqu'à ce qu'on prenne
La Lune avec les dents.3
เราจักร้องเพลงกัน
จักร้องไปตราบชั่วพันปี
เราจักร้องเพลงกัน
จักร้องไปตราบชั่วพันปี
ของพระเจ้าโปรดธำรง
ความสันติไว้แก่เหล่าลูกหลาน
จนกว่าพวกเรา
จะคาบดวงจันทร์ไว้ด้วยฟันได้เนื้อหาในสองบาทท้ายสุดมีความหมายเปรียบเปรยว่า จะดำรงอยู่เนิ่นนานจนกว่าทำในสิ่งที่เป็นไปไม่ได้ให้เป็นไปได้4
Vive la France !
Vive le roi Henri !
Vive la France !
Vive le roi Henri !
Qu'à Reims on danse,
En disant comme Paris :
Vive la France !
Vive le roi Henri !4
จงเจริญ ประเทศฝรั่งเศส!
พระเจ้าอองรี ทรงพระเจริญ!
จงเจริญ ประเทศฝรั่งเศส!
พระเจ้าอองรี ทรงพระเจริญ!
ที่เมืองแร็งส์เมืองแร็งส์ (Reims) เป็นเมืองศักดิ์สิทธิ์สำหรับกษัตริย์ฝรั่งเศส พระเจ้าแผ่นดินฝรั่งเศสพระองค์สุดท้ายที่ได้กระทำพระราชพิธีบรมราชาภิเษก ณ เมืองนี้ คือพระเจ้าชาร์ลที่ 10 เราเต้นรำ
พลางโห่ร้องอย่างที่ปารีส
จงเจริญ ประเทศฝรั่งเศส!
พระเจ้าอองรี ทรงพระเจริญ!
# เลอเรอตูร์เดแพร็งส์ฟร็องแซอาปารี
เลอเรอตูร์เดแพร็งส์ฟร็องแซอาปารี  เป็นเพลงชาติโดยพฤตินัย ของฝรั่งเศสในรัชสมัยการฟื้นฟูราชวงศ์บูร์บง โดยยืมทำนองมาจากเพลง วีว็องรีกัทร์

 บทร้อง 
Le Retour des Princes français à Parisภาษาฝรั่งเศส  คำแปลบทที่ 1La paix ramène
Tous les Princes Français
Chantons l’antienne,
Aujourd’hui désormais
Que ce bonheur tienne
Vive le Roi !
Vive la Paix!สันติหวนคืนมา
เหล่าเจ้าฝรั่งเศสเอย
จงขับร้องทำนอง
ในวันนี้และสืบไป
ให้สำราญสืบไป
ขอจงทรงพระเจริญ! สันติภาพจงเจริญ!บทที่ 2Vive la France
Et les sages Bourbons
Plein de clémence,
Dont tous les cœurs sont bons!
La Paix, l’abondance
Viendront dans nos cantons.ฝรั่งเศสจงเจริญ
และเหล่าเจ้าบูร์บงผู้ปรีชา
ผู้กรุณายิ่ง
ซึ่งมีหัวใจอันดีงาม
โอ้ สันติภาพอันนองเนือง
จักเสด็จมาเยือนอำเภอเราบทที่ 3Quelle joie extrême
Vive, vive d’Artois!
Duc d’Angoulême!
Chantons tous à la fois
Louis dix-huitième,
Descendant de nos rois!ช่างเป็นความผาสุกยิ่ง
ทรงพระเจริญ! เคานต์แห่งอาร์ตัว!
ดยุคแห่งอองกูแลม!
จงถวายพระพรอย่างพร้อมเพรียงกันแด่พระเจ้าหลุยส์
ผู้สืบสายเลือดขัตติยะของกษัตริย์แห่งผองเรา!บทที่ 4Le diadème
De France est pour un Roi,
Notre vœu même
Est la raison pourquoi,
Oui, Louis nous aime,
Vive, vive le Roi!มงกุฎช่อมะกอก
แห่งฝรั่งเศสนั้นคู่ควรแก่กษัตริย์
เราสาบานเช่นนั้น
นั้นคือเหตุผล
ที่เรารักพระเจ้าหลุยส์
ขอจงทรงพระเจริญ!บทที่ 5Plus de tristesse,
Vive, vive Louis!
 Princes, princesses,
 Nous sommes réjouis,
Que les allégresses
Règnent dans tous pays !ไม่มีความทุกข์อีกแล้ว
ขอพระเจ้าหลุยส์ทรงพระเจริญ!
เจ้าชาย เจ้าหญิง
เราต่างปิติยินดี
ความปิตินั้น
กระจายไปทั้งแผ่นดิน!
# บุญเสริม สาตราภัย
บุญเสริม สาตราภัย หรือที่รู้จักกันในนาม ลุงบุญเสริม เป็นช่างภาพประวัติศาสตร์ชาวเชียงใหม่ ภาพถ่ายทางประวัติศาสตร์ต่าง ๆ ของเชียงใหม่และล้านนาส่วนใหญ่ล้วนเป็นฝีมือการถ่ายภาพของบุญเสริม

 ประวัติ 
บุญเสริม เกิดเมื่อวันที่ 7 มีนาคม พ.ศ. 2471 ณ บ้านพักนายไปรษณีย์โทรเลขเชียงใหม่ (ปัจจุบันคือพิพิธภัณฑ์ไปรษณีย์เชียงใหม่แม่ปิง) เป็นบุตรของพระอาจโทรการ (เอื้อน สาตราภัย) นายไปรษณีย์โทรเลขเชียงใหม่คนแรก มารดาชื่อ คำไฝ ไชยวัณณ์ บุญเสริมมีบุตรสาว 2 คน คือ อัญชลี คอฟฟ์แมนน์ และ ปวีณา อะบายานิ

 การศึกษา 
บุญเสริม จบการศึกษาชั้นอนุบาล ที่โรงเรียนสาขาดาราวิทยาลัย เชิงสะพานนวรัฐฝั่งตะวันออก ต่อมาในปี พ.ศ. 2479 จึงย้ายไปเรียนต่อชั้นประถมปีที่ 1 ที่โรงเรียนปรินส์รอยแยลส์วิทยาลัย เนื่องจากโรงเรียนสาขาดารา เป็นโรงเรียนสำหรับสตรี และศึกษาต่อจนถึงชั้นมัธยมปีที่ 2

พ.ศ. 2484 เกิดสงครามโลกครั้งที่สอง รัฐบาลสั่งปิดโรงเรียนทั่วประเทศ โรงเรียนปรินส์ฯ ถูกรัฐบาลเข้ายึดครอง เพราะเป็นโรงเรียนของคณะมิชชั่นนารีอเมริกันซึ่งเป็นคู่สงครามกับไทย ได้มีการสร้างค่ายพักสำหรับทหารไทยขึ้นในเขตโรงเรียน เมื่อเปิดเทอมใหม่ในปี พ.ศ. 2485 บุญเสริมจึงย้ายไปเรียนที่โรงเรียนยุพราชวิทยาลัย

 การทำงาน 
บุญเสริม เริ่มทำงานครั้งแรกที่ร้านขายปุ๋ยวิทยาศาสตร์ของพี่สาวที่ตลาดต้นลำไย ซึ่งเป็นร้านขายปุ๋ยวิทยาศาสตร์แรกของเมืองเชียงใหม่ ระหว่างที่ทำงานที่นี่ บุญเสริมได้รับการแนะนำและการฝึกสอนทางด้านเทคนิคการถ่ายภาพจากนายแพทย์อุทัย สนธินันท์ พี่เขยซึ่งเป็นช่างฝีมือถ่ายรูปมือดี ด้วยความรักและความมุ่งมั่นในการถ่ายรูป บุญเสริมได้ฝึกฝนเทคนิคการทำงานด้านนี้ตลอดเวลา เมื่อมีเวลาว่างจากการขายปุ๋ยนั้นเขามักออกไปตระเวณถ่ายรูปสถานที่และโบราณสถานต่าง ๆ ในเมืองเชียงใหม่อยู่เสมอ รวมทั้งมีโอกาสติดตามพี่เขยออกไปถ่ายรูปในต่างจังหวัดต่าง เพราะพี่เขยเป็นหัวหน้าหน่วยควบคุมไข้มาลาเรียภาคเหนือมักจะต้องออกตรวจท้องที่ 

การทำงานดังกล่าวช่วยเพิ่มประสบการณ์ในการถ่ายรูปให้เขาอย่างมาก จนบุญเสริมคุ้นเคยกับนักหนังสือพิมพ์เชียงใหม่แทบทุกคน เนื่องจากในช่วงนั้นสำนักพิมพ์ต่างๆ ยังไม่มีช่างภาพเป็นของตัวเอง เพราะกล้องถ่ายรูปมีราคาแพง ฉะนั้นเมื่อมีการรายงานข่าวใหญ่ครั้งใด จึงมักจะมาขอให้เขาไปช่วยถ่ายรูปให้
            
ในปี พ.ศ. 2503 เขาได้เข้าทำงานในกองบรรณาธิการหนังสือพิมพ์คนเมือง ในหน้าที่ผู้สื่อข่าว เขาเคยร่วมคณะสำรวจชนเผ่า "ผีตองเหลือง" กับไกรศรี นิมมานเหมินท์ และเป็นที่มาของสารคดีเรื่องผีตองเหลือง ลงในหนังสือพิมพ์คนเมือง และได้รับรางวัลผลงานยอดเยี่ยมจากมูลนิธีวิชาการหนังสือพิมพ์ ซึ่งมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นประธาน โดยได้รับโล่เกียรติยศจากพลเอกถนอม กิตติขจร รองนายกรัฐมนตรี (ในขณะนั้น) เมื่อปี พ.ศ. 2506 นับเป็นนักหนังสือพิมพ์ภูมิภาคคนแรกและคนเดียวที่ได้รับรางวัลนี้บุญเสริม ศาสตราภัย และสังคีต จันทนะโพธิ. (2520) อดีตลานนา กรุงเทพฯ : กรุงสยามการพิมพ์ เขาทำงานอยู่ที่สำนักพิมพ์คนเมืองจนถึง พ.ศ. 2513 จึงย้ายไปทำงานกับหนังสือพิมพ์ไทยนิวส์จนถึง พ.ศ. 2525 จึงลาออกจากงานหนังสือพิมพ์ ซึ่งนับเป็นการหันหลังให้กับวงการหนังสือพิมพ์อย่างสิ้นเชิง

 ถึงแก่กรรม 
เขาเสียชีวิต เมื่อวันที่ 16 สิงหาคม พ.ศ. 2560
# อัลละฮ์เซอลามัตกันซุลตันกามี
อัลละฮ์เซอลามัตกันซุลตันกามี (,) เป็นเพลงประจำรัฐปะหังที่นำมาใช้ใน ค.ศ. 1925 เพลงชาตินี้อิงจากเพลง เปอรังปาฮัง ('สงครามปะหัง') แล้วจัดเรียงใหม่โดยมิสโดโรธี ลิเลียน ซอร์เดอร์ (Miss Dorothy Lilian Sworder) ในเดือนธันวาคม ค.ศ. 1924

เนื้อร้อง
มลายูในอักษรรูมีมลายูในอักษรยาวีแปลอัลละฮ์เซอลามัตกันซุลตันกามีYa Allah Yang Maha Kuasa
Lanjutkan Usia
Duli Yang Maha Mulia
Dirgahayu, Darul Makmur
Aman Dan Bahagia Sentiasa
Ya Allah Selamatkan
Duli Tuanku Raja Kamiโอ้อัลลอฮ์ ผู้ทรงฤทธานุภาพ
ทรงพระเจริญยิ่งยืนนาน
แด่พระองค์ท่าน
ขอพระองค์ทรงพระเจริญยิ่งยืนนาน ดินแดนแห่งสันติสุขของเรา
ให้ความสงบและความสุขแก่เรา
ข้าแต่พระเจ้าผู้ทรงฤทธานุภาพ ประทานพระพร
แด่องค์พระมหากษัตริย์ของเรา
# ซอน เซียวเม็ย
ซอน เซียวเม็ย  เกิดเมื่อ 14 กันยายน พ.ศ. 2538 ที่ราชธานีพนมเปญ เป็นนักเทควันโดชาวกัมพูชา เซียวเม็ยเป็นน้องสาวของ  ซอน ดาวิน ซึ่งเป็นนักเทควันโดหญิงทีมชาติกัมพูชาเช่นกัน

เซียวเม็ยได้เหรียญทองในการแข่งขันเทควันโดหญิงรุ่น 73 กก. ในเอเชียนเกมส์ ที่อินชอน พ.ศ. 2557 ก่อนหน้านี้เธอเคยได้เหรียญทองในรุ่นเดียวกันนี้ในกีฬาซีเกมส์ ที่ประเทศพม่า พ.ศ. 2556 และครั้งต่อมาที่ประเทศมาเลเซีย พ.ศ. 2560 และคว้าเหรียญทองในรุ่นมากกว่า 73 กก. ในกีฬาซีเกมส์ ที่ประเทศฟิลิปปินส์ พ.ศ. 2562 

ซอน เซียวเม็ย นับเป็นนักกีฬาชาวกัมพูชาคนแรกที่ได้รับเหรียญทองจากการแข่งขันเอเชียนเกมส์ ซึ่งหลังจากที่เธอคว้าเหรียญทองในเอเชียนเกมส์ครั้งนั้น ทำให้เซียวเม็ยได้รับความนิยมในหมู่ชาวกัมพูชา และเซียวเม็ยได้แสดงจุดยืนไม่รับงานโฆษณาจากเครื่องดื่มแอลกอฮอลล์ในประเทศ แม้ว่าบริษัทเครื่องดื่มแอลกอฮอลล์ในประเทศแห่งหนึ่ง ซึ่งเป็นผู้สนับสนุนของคณะกรรมการโอลิมปิกของกัมพูชา จะมอบเงินสนับสนุนให้เธอ และพยายามจะดึงเธอมาเป็นผู้แสดงแบบโฆษณา แต่เซียวเม็ยปฎิเสธ

เซียวเม็ยได้เข้าร่วมกีฬาโอลิมปิกฤดูร้อน 2016 ณ นครรีโอเดจาเนโร ประเทศบราซิล โดยเธอเข้าแข่งขันในรุ่นพิกัดน้ำหนักมากกว่า 67 กิโลกรัม โดยเธอตกรอบ 16 คนสุดท้าย
# นิวคลีโอพลาสซึม
นิวคลีโอพลาสซึม  คือ ส่วนต่าง ๆ ที่อยู่ในเยื่อหุ้มนิวเคลียส ซึ่งประกอบด้วยสารโปรตีนดีเอ็นเอ (DNA) และอาร์เอ็นเอ (RNA) ซึ่งมีการแยกเป็นอิสระและรวมกันตามกิจกรรมของเซลล์ ในสภาวะปกติที่เซลล์ยังไม่ทำการแบ่งตัว สารประกอบเหล่านี้จะจัดเรียงตัวให้เห็นเป็น 2 ส่วน คือ นิวคลีโอลัส (Nucleolus) และเส้นใยโครมาติน (Chromatin)
# สุลต่านไซนัล ราชิด มูอัซซัม ชะฮ์ที่ 2
สุลต่านไซนัล ราชิด มูอัซซัม ชะฮ์ที่ 2  หรือบรรดาศักดิ์ไทยว่า พระยาไทรบุรี (ตนกูไซนาระชิด) เป็นสุลต่านองค์ที่ 24 แห่งรัฐเกอดะฮ์ พระองค์ประสูติในวันที่ 4 กันยายน ตอนสงครามกบฎไทรบรี ปี 1821 (พ.ศ 2364 สมัยรัชกาลที่ 3) ลูกหลานของสุลต่านองค์ที่ 23 โดนจับมาเป็นตัวประกันในสยาม ธิดาของท่านชื่อ ตวนกูโอห์ สมรสกับลูกชายพระคีรีศรีสงคราม (เจ้าเมืองขนอม นครศรีธรรมราช) ชื่อหลวงไชยคีรีศรีสงคราม ทหารรักษาพระองค์ซึ่งทำศึกชนะในครานั้น  

ตอนหลังสุลต่านปะแหงรัน สุลต่านองค์ที่ 23 แห่งไทรบุรีได้เขียนจดหมายมาขอพระราชทานโทษ จึงได้รับแต่งตั้งเป็นเจ้าพระยาไชยนาระชิต กลับไปเป็นเจ้าเมืองไทรบุรี องค์ที่ 24 ครองราชย์เป๋นเวลา 2 ปี ตั้งแต่ปีค.ศ.1854-1879 

บิดาของพระองค์มีพระนามว่า สุลต่านฮะมัด ทาจุดดิน มูคาร์ราม ชาห์ พระองค์ถูกขังคุกอยู่ที่เมืองนครศรีธรรมราช พระองค์ถูกวางยาพิษและเสียชีวิตที่นั่น รวมอายุได้ 24 ปี
# เอเชียนพาราเกมส์เยาวชน 2009
กีฬาเอเชียนพาราเกมส์เยาวชน 2009 การแข่งขันกีฬาเอเชียนพาราเกมส์ครั้งแรก จัดขึ้นที่โตเกียว, ประเทศญี่ปุ่น

 คำขวัญ และ สัญลักษณ์ 
 คำขวัญ 

 สัญลักษณ์อย่างเป็นทางการ 
สัญลักษณ์อย่างเป็นทางการของการแข่งขันเอเชียนพาราเกมส์เยาวชน ครั้งที่ 1 มีสัญลักษณ์เป็นรูป 

 สัญลักษณ์นำโชค 

 สัญลักษณ์กีฬา 

 สื่อโฆษณาประชาสัมพันธ์ 

 เพลงประจำการแข่งขัน 

 สนามแข่งขัน 
 สนาม ชนิดกีฬาศูนย์กีฬาในร่มโตเกียวพิธีเปิด และ วีลแชร์เทนนิสสนามกีฬาแห่งชาติกรีฑาศูนย์กีฬาว่ายน้ำนานาชาติทัตสึมิโตเกียวว่ายน้ำสนามกีฬาในร่มแห่งชาติโยโยงิปิงปอง และ โกล์บอลศูนย์กีฬาอนุสรณ์โอลิมปิกเยาวชนแห่งชาติบอคเซีย

 การแข่งขัน 
 ชนิดกีฬา 
 17px กรีฑา
 17px บอคเซีย
 17px โกล์บอล
 17px ว่ายน้ำ
 17px ปิงปอง
 17px วีลแชร์เทนนิส (กีฬาสาธิต)

 ตารางการแข่งขัน 

 พิธีเปิด - ปิดการแข่งขัน 
พิธีเปิด

พิธีปิด

ประเทศที่เข้าร่วมแข่งขัน
29 ประเทศที่เข้าร่วมการแข่งขัน

ตารางสรุปเหรียญรางวัล
ตารางตามจำนวนของนักกีฬาจากประเทศได้รับรางวัลเหรียญทอง จำนวนเหรียญเงินถูกนำมาพิจารณาต่อไป แล้วจำนวนเหรียญทองแดง หากประเทศที่ยังคงผูกติดอยู่กับการจัดอันดับที่ได้รับ พวกเขาจะเรียงตามตัวอักษรIPC ประเทศรหัส

 เจ้าภาพ
 1    65  26  22  123 2    26  24  18  58 3    23  5  0  28 4    17  9  4  30 5    17  6  7  30 6    13  6  3  22 7    13  9  7  29 8    7  12  4  23 9    7  3  1  11 10    7  1  3  11 11    5  10  0  15 12    5  7  10  22 13    4  3  1  8 14    4  1  5  10 15    4  1  0  5 16    2  3  0  5 17    0  2  0  2 18    0  1  0  1รวม21914784450

 สรุปเหรียญรางวัลที่นักกีฬาไทยได้รับ 

ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด  เหรียญ แบ่งเป็น
 เหรียญทอง จำนวน 13 เหรียญ จาก  ชนิดกีฬา ได้แก่ 
 เหรียญเงิน จำนวน 6 เหรียญ จาก  ชนิดกีฬา ได้แก่ 
 เหรียญทองแดง จำนวน 3 เหรียญ จาก  ชนิดกีฬา ได้แก่
# คณะกรรมการพาราลิมปิกแห่งเอเชีย
คณะกรรมการพาราลิมปิกเอเชีย  เป็นองค์กรที่ตั้งอยู่ในสหรัฐอาหรับเอมิเรตส์ มีสมาชิกของคณะกรรมการพาราลิมปิกเอเชียทั้งหมด 43 ประเทศ

ประวัติ
คณะกรรมการพาราลิมปิกเอเชียที่ถูกสร้างขึ้นในปี 2006 เมื่อสหพันธ์เฟสปิกถูกแบ่งออกเป็นสองหน่วยงานคือคณะกรรมการพาราลิมปิกเอเชียและคณะกรรมการพาราลิมปิกโอเชียเนีย (Oceania Paralympic Commit; OPC)IPC Welcomes Merger Of APC And Fespic , web10.bernama.com, November 18, 2005OCEANIA AND ARAB COUNTRIES SUPPORT KL'06, findarticles.com, BERNAMA; Malaysian National News Agency, November 17, 2005

ชาติสมาชิก
 ประเทศ  รหัส  คณะกรรมการโอลิมปิกแห่งชาติ  ก่อตั้งเมื่อ  อ้างอิง  AFG คณะกรรมการพาราลิมปิกอัฟกานิสถาน  National Paralympic Committees (NPCs), International Paralympic Committee (IPC)  BRN คณะกรรมการพาราลิมปิกบาห์เรนและสหพันธ์กีฬาพิการบาห์เรน    BAN คณะกรรมการพาราลิมปิกแห่งชาติบังกลาเทศ    BRU สภาพาราลิมปิกแห่งชาติบรูไนดารุสซาลาม    CAM คณะกรรมการพาราลิมปิกแห่งชาติกัมพูชา    CHN คณะกรรมการพาราลิมปิกแห่งชาติจีน    TPE คณะกรรมการพาราลิมปิกจีนไทเป    HKG คณะกรรมการพาราลิมปิกฮ่องกงและสมาคมกีฬาสำหรับคนพิการทางร่างกาย    IND คณะกรรมการพาราลิมปิกแห่งอินเดีย    INA คณะกรรมการพาราลิมปิกแห่งชาติอินโดนีเซีย    IRI คณะกรรมการพาราลิมปิกแห่งชาติสาธารณรัฐอิสลามอิหร่าน    IRQ คณะกรรมการพาราลิมปิกแห่งชาติอิรัก    JPN คณะกรรมการพาราลิมปิกญี่ปุ่น    JOR คณะกรรมการพาราลิมปิกจอร์แดน    KAZ คณะกรรมการพาราลิมปิกแห่งชาติคาซัคสถาน    KOR คณะกรรมการพาราลิมปิกเกาหลี    KUW คณะกรรมการพาราลิมปิกคูเวต    KGZ สหพันธ์พาราลิมปิกสาธารณรัฐคีร์กีซสถาน    LAO คณะกรรมการพาราลิมปิกลาว    LIB คณะกรรมการพาราลิมปิกเลบานอน    MAC สมาคมกีฬาคนพิการมาเก๊า    MAS สภาพาราลิมปิกมาเลเซีย    MGL คณะกรรมการพาราลิมปิกมองโกเลีย    MYA คณะกรรมการพาราลิมปิกแห่งชาติพม่า    NEP คณะกรรมการพาราลิมปิกแห่งชาติเนปาล    OMA คณะกรรมการพาราลิมปิกโอมาน    PAK คณะกรรมการพาราลิมปิกแห่งชาติปากีสถาน    PLE คณะกรรมการพาราลิมปิกปาเลสไตน์    PHI สมาคมกีฬาคนพิการฟิลิปปินส์    QAT คณะกรรมการพาราลิมปิกกาตาร์    KSA คณะกรรมการพาราลิมปิกซาอุดีอาระเบีย    SIN สภาพาราลิมปิกแห่งชาติสิงคโปร์    SRI สหพันธ์แห่งชาติกีฬาคนพิการ    SYR คณะกรรมการพาราลิมปิกซีเรีย    TJK คณะกรรมการพาราลิมปิกทาจิกิสถาน    THA คณะกรรมการพาราลิมปิกแห่งประเทศไทย    TLS คณะกรรมการพาราลิมปิกแห่งชาติติมอร์-เลสเต    TKM คณะกรรมการพาราลิมปิกแห่งชาติเติร์กเมนิสถาน    UAE คณะกรรมการพาราลิมปิกสหรัฐอาหรับเอมิเรตส์    UZB สมาคมพาราลิมปิกแห่งชาติอุซเบกิสถาน    VIE สมาคมพาราลิมปิกเวียดนาม  

ดูเพิ่ม
 สภาโอลิมปิกแห่งเอเชีย
# สุลต่านไซนัล ราชิด มูอัซซัม ชะฮ์ที่ 1
สุลต่านไซนัล ราซิด อัลมุดซัม ชาห์ที่ 1 เป็นสุลต่านองค์ที่ 22 ของรัฐเกอดะฮ์ ครองราชย์ตั้งแต่ ค.ศ. 1843–1854 รวมเวลาครองราชย์ 11 ปี พระองค์ขึ้นครองราชย์ต่อจากสุลต่านฮะมัด ทาจุดดิน ฮาลิม ชาห์ที่ 2
# สุลต่านอะฮ์มัด ตาจุดดิน มูการ์รัม ชะฮ์
ปาดูกา ซรี สุลต่านอะฮ์มัด ตาจุดดิน มูการ์รัม ชะฮ์ อิบนี อัลมาร์ฮุม สุลต่านไซนัล ราชิด อัลมูอัซซัม ชะฮ์ที่ 1 หรือ เจ้าพระยาไทรบุรี (อะหมัด) เป็นสุลต่านองค์ที่ 24 แห่งรัฐเกอดะฮ์ เป็นพระราชโอรสในสุลต่านไซนัล ราชิด มูอัซซัม ชะฮ์ที่ 1 ประสูติแต่วันมาเฮรัน บินตี วันมูฮัมมัด ซาดิก (เอกสารไทยเรียก หวันหมัดไหรน)ณัฐวุฒิ สุทธิสงคราม. ชีวิตและงานกงสุลไทยของพระยาอนุกูลสยามกิจ อุปนิกษิตสยามรัฐ (ตันกิมเจ๋ง) กงสุลเยเนอราลไทยคนแรก ณ เมืองสิงคโปร์. กรุงเทพฯ : ศูนย์หนังสือกรุงเทพ. 2525, หน้า 129
# วงกตมฤตยู
วงกตมฤตยู เป็นหนังสือประเภทวรรณกรรมเยาวชน, บันเทิงคดีแนววิทยาศาสตร์, บันเทิงคดีพยากรณ์และหลังพยากรณ์ เล่มแรก แต่งโดยเจมส์ แดชเนอร์ ตีพิมพ์เมื่อ 6 ตุลาคม พ.ศ. 2552 โดยสำนักพิมพ์ Delacorte Press และได้สร้างเป็นภาพยนตร์ชื่อเมซ รันเนอร์ วงกตมฤตยู โดยทเวนตีท์เซนจูรีฟอกซ์ โดยนวนิยายชุดนี้ประกอบไปด้วยนวนิยาย 4 เล่ม คือ คำสั่งสังหาร, วงกตมฤตยู, สมรภูมิมอดไหม้ และไข้มรณะ

เรื่องย่อ
โทมัสตื่นขึ้นมาในลิฟต์ที่กำลังเคลื่อนที่ เขาไม่สามารถจำชื่อของตนเองได้ เมื่อประตูลิฟต์เปิดออก โทมัสพบว่าตัวเองอยู่ในทุ่งกว้าง ล้อมรอบไปด้วยกำแพงขนาดมหึมา ในทุ่งมีเด็กชายอยู่จำนวนหนึ่ง พวกเขาต่างจำอดีตของตนเองไม่ได้ แต่สักพักจะจำได้เอง

โทมัสได้เจอกับอัลบี อัลบีเป็นหัวหน้าของทุกคนในทุ่ง มีหน้าที่ปกครองทุกคน ให้อยู่ร่วมกันอย่างสันติ อัลบีบอกโทมัสว่า ห้ามออกไปจากทุ่งเด็ดขาด เพราะไม่มีใครที่ออกไปแล้ว รอดชีวิตกลับมา

ในตอนแรกโทมัสได้รับมอบหมายให้ช่วยงานคนในทุ่ง เขาเข้าไปสำรวจในป่า แล้วจึงเจอกับเบน ชาวทุ่งซึ่งเคยโดนพิษของโศกามาก่อน ตอนนี้เบนอาการค่อนข้างหนัก ไม่สามารถควบคุมตัวเองได้ เบนจำได้ว่าโทมัสเคยอยู่ในองค์กรที่ชื่อวิคเก็ต ซึ่งเป็นองค์กรที่สร้างเขาวงกตแห่งนี้ขึ้นมา เบนจึงโกรธแค้นโทมัสมาก เบนพยายามทำร้ายโทมัส แต่โทมัสต่อสู้จรหนีไปได้ เมื่อชาวทุ่งรู้เรื่องที่เบนทำร้ายโทมัส เบนจึงโดนลงโทษ โดยขับไล่ออกไปจากทุ่ง ทำให้เบนโดนโศกาที่อาศัยอยู่ในเขาวงกตปลิดชีวิต โทมัสรู้สึกผิดมาก เขาคิดว่าตัวเองเป็นตัวการที่ทำให้เบนตาย

ต่อมา มินโฮ หัวหน้านักวิ่ง ได้เข้าไปในวงกตกับอัลบี หัวหน้าชาวทุ่ง แต่เขาทั้งสองกลับออกมาจากวงกตล่าช้า ผิดเวลา ทำให้โทมัสสงสัย และอยากเข้าไปตามหา แต่แกลลี่ไม่เห็นด้วย เพราะมีกฎไว้ว่า นักวิ่งเท่านั้นที่เข้าไปในวงกตได้ ระหว่างกำลังถกเถียงกันอยู่หน้าทางเข้าวงกตที่ยังเปิดอยู่ เหล่าชาวทุ่งได้สังเกตเห็นมินโฮที่กำลังพาร่างของอัลบีออกมาด้วย แต่ประตูวงกตกำลังจะปิดลง ทันใดนั้น โทมัสได้วิ่งเข้าไปในวงกต แล้วประตูก็ปิดลง ทั้งสามคนยังไม่สามารถออกจากวงกตได้ ทำให้คืนนั้น พวกเขาทั้งสามต้องเผชิญกับเหล่าโศกา

ตัวละคร
โทมัส: เด็กชายที่ตื่นขึ้นมาในลิฟต์ซึ่งกำลังเคลื่อนตัวมาที่ทุ่ง เขาจำอะไรเกี่ยวกับชีวิตเขาไม่ได้เลย สามารถสื่อสารทางจิตกับเทเรซาได้
เทเรซา: เด็กผู้หญิงคนเดียวในทุ่ง และสามารถสื่อสารทางจิตกับโทมัสได้ เธอปรากฏตัวมาพร้อมกับข้อความว่า "เธอคือคนสุดท้ายตลอดกาล" ซึ่งหมายความว่า กล่องจะไม่ส่งอาหารและเด็กมาที่ทุ่งอีกแล้ว
อัลบี: เด็กชายที่อยู่ในทุ่งมานานที่สุด เพื่อนสนิทที่สุดของเขาคือนิวท์ เขาเป็นหัวหน้าของทุกคนในทุ่ง มีหน้าที่ดูแลความสงบ และคุมกฎต่าง ๆ
นิวท์: เขาเคยเป็นนักวิ่งมาก่อน หนึ่งในเพื่อนสนิทของโทมัสและมินโฮ
มินโฮ: นักวิ่ง มีหน้าที่วิ่งเข้าไปในเขาวงกตทุกวัน เพื่อสำรวจและหาทางออกจากเขาวงกต เขาเป็นคนที่แต่งตั้งโทมัสให้เป็นนักวิ่ง เขาเป็นเพื่อนสนิทของโทมัสและนิวท์
ชัค: เด็กชายที่อายุน้อยที่สุดในทุ่ง เป็นเพื่อนสนิทของโทมัส
แกลลี่ : หัวหน้ากลุ่มช่างก่อสร้าง
ฟรายแพน: มีหน้าที่ทำอาหารเลี้ยงทุกคนในทุ่ง
วินสตัน : หัวหน้านักเชือด
ซาร์ต : รองหัวหน้ากลุ่มทำสวน
เจฟฟ์ : หมอนวด
คลินต์ : หมอนวด
เบ็น : รองหัวหน้านักวิ่ง (ในหนังสือเป็นช่างก่อสร้าง)

ภาพยนตร์
หนังสือวงกตมฤตยูถูกสร้างเป็นภาพยนตร์ โดยทเวนตีท์เซนจูรีฟอกซ์ เข้าฉายในสหรัฐอเมริกา ในวันที่ 19 กันยายน พ.ศ. 2557 ชื่อ เมซ รันเนอร์ วงกตมฤตยู